Il-Kult imxerred mal-erbat'irjieħ lejn San Nikola ta' Mvra, kemm fil-Knisja Kattolika Rumana kif ukoll fost insara ta' denominazzjonijiet differenti bħall- Anglikani u l-Ortodossi, kien strumentali San Nikola — statwa tal-injam tas-seklu tmintax ta) San Filep f'Ħaż-Żebbuġ, — biex dan il-qaddis ikun wieħed fost l-aktar rappreżentati fl-arti fid-dinja nisranija. F'Malta, ddedikati lil San Nikola nsibu għaxar knejjes u ħamsa u għoxrin niċċa mxerrda mat-toroq Maltin… Tnax minn dawn in-niċeċ kif xieraq jinsabu fis- Siġġiewi filwaqt li tnejn oħra jinsabu Ħaż-Żebbuġ, waħda fil-bidu ta' Triq is- Siġġiewi u oħra fil-bidu ta' Triq it-Tnax ta' Mejju. Barra dawn iż-żewg niċeċ, f'Ħaż- Żebbuġ, San Nikola huwa rrapreżentat ukoll b'żewġ xbihat oħra, waħda hija statwa tal-injam indurat u l-oħra hija pittura li turi lil qaddis Nikola waqt wieħed mill-mirakli li wettaq. Dawn iż-żewġ xbihat għadhom jitgawdew fis- sagristija l-qadima tal-Knisja ta' San Filep. L-Istatwa tal-Injam Din l-istatwa flimkien ma' oħra pariġġa li tirrapreżenta lil San Filep t'Agira hija fost l-eqdem li wieħed jista' jsib fil-Knisja ta' San Filep. Dawn iż- żewġ statwi, kienu saru fl-ewwel nofs tas-seklu tmintax. Fl-istess epoka f'Ħaż- Żebbug saru l-ewwel statwi tal-Ġimgha l-Kbira minn Mastru Saverju Laferla (1742), kif ukoll l-istatwa tal-Madonna tar-Rużarju (1740) minn Pietru Felici, l-istess wieħed li ħadem l-istatwa titulari ta' San Nikola għas-Siġġiewi. Grupp tal-Armar 6 ta' Diċembru F'din l-istatwa, San Nikola huwa trapreżentat bl-abiti ta' Isqof, liebes il-mitra, kappa u stola. L-istatwa hija tal-injam, mgħotija l-ġibs u ndurata bid-deheb. il-Kwadru ta' San Nikola jeħles liċ-ċkejken Bażilju Dan il-kwadru ċkejken li jirrakkonta episodju ħelu mill- ġrajja tal-qaddis Nikola jinsab ikkonservat fil-Knisja ta' San Filep, fis-sagristija l-qadima, qabel l-intrata għall-oratorju. Il- kwadru juri lil San Nikola jittajjar u jaħtaf tfajjel minn xagħru minn ma' mejda tal-ikel quddiem tlett irġiel Seraċini. L-istorja li jirrakkonta dan il- kwadru hi marbuta ma' Bażilju, tfajjel li flimkien ma' missieru fil-lejla tal-5 ta' Diċembru kien qiegħed il-knisja għall-vespri ta' San Nikola. Ġara imma li waqt dik il-funzjoni tfaċċaw is-Seraċini li għamlu ħerba mill-folla u ħadu magħhom b'ilsiera bosta xebbiet u ġuvintur fosthom iċ-ċkejken Bażilju. Dan it-tfajjel ittieħed il-bagħod minn familtu u art twelidu u sab ruħu qaddej tal-Emir ta' Kreta. Għalkemm il-jasar ma tantx kien kiefer, Bażilju xorta waħda kien imdejjaq ħafna bil-ħsieb tat- tbatija li ġarbet il-familtu bit-telfa tiegħu. Eżatt sena wara l-ħtif tiegħu, propju fil- festa ta' San Nikola, id-dwejjaq u l-ħsibijiet ta' Bażilju fuq familtu kienu akbar. Dakinhar, il-ġenituri tiegħu wkoll kienu mnikkta aktar mis-soltu u missieru pprova jsabbar lil ommu billi jgħidilha biex tittama f'San Nikola. Dik il-lejla, l-Emir kellu lil-xi ħbieb mistedninu lil Bażilju jservihom fuq il-mejda tal-ikel. Bażilju xejn ma kellu moħħ u hekk kif rah imbikkem, l-Emir waqaf jistaqsieh Grupp tal-Armar 6 ta' Diċembru San Nikola jeħles liċ-ċkejken Bażilju mill-jasar tas-Seraċini x'kienet ir-raġuni tad-dwejjaq tiegħu biex jipprova jsabbru. Dan kien kollu għal xejn u hekk kif ra li ma rnexxilux, l-Emir wissieh li aħjar jaqta' qalbu li jerġa' lura għand familtu għax lanqas Nikola li tant kien iħobb ma seta' jidħol għalih. Lanqas ma kien għadu lest minn din it-twiddiba li waqt din l-ikla, jqum riħ qawwi u t-tfajjel jisparixxi minn quddiem is-Seraċini u jittieħed lura f'artu fost il-ferħ tal-familja tiegħu Din flimkien ma' ġrajjiet oħra, l-interċessjoni u karità, jorbtu lil San Nikola mat-tfal bħala wieħed mill-protetturi tagħhom. Riferenzi l Ciantar Noel, Ġabra ta' Statwi u Niċċeċ Reliġjużi Jit-Toroq ta' Malta u Għawdex, (Malta 20013) 2 www.basilicasannicola.it